ফ্রাঙ্ক রিবেরি

ফ্রাঙ্ক অঁরি পিয়ের রিবেরি (ফরাসি: Franck Ribéry, ফরাসি উচ্চারণ: ​[fʁɑ̃k ʁibeʁi]; জন্ম: ৭ এপ্রিল ১৯৮৩; ফ্রাঙ্ক রিবেরি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ফিওরেন্তিনার হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন। ফরাসি জাতীয় দলের প্রাক্তন জাদুকরী ফুটবল খেলোয়াড় জিনেদিন জিদান একবার রিবেরিকে "ফরাসি ফুটবলের রত্ন" হিসেবে উল্লেখ করেছেন। ১৯৮৯–৯০ মৌসুমে, মাত্র ৬ বছর বয়সে, ফরাসি ফুটবল ক্লাব কোঁতি বুলনিয়ের যুব পর্যায়ের হয়ে খেলার মাধ্যমে রিবেরি ফুটবল জগতে প্রবেশ করেন এবং পরবর্তীতে লিল এবং বুলনিয়ের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০০–০১ মৌসুমে, ফরাসি ক্লাব বুলনিয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুম অতিবাহিত করেছেন। অতঃপর ২০০২–০৩ মৌসুমে তিনি ফরাসি ক্লাব আলেসে যোগদান করেন। আলেসে মাত্র ১ মৌসুম অতিবাহিত করার পর ব্রেস্তের সাথে একটি চুক্তি স্বাক্ষর করেন। পরবর্তীতে, তিনি গালাতাসারায় এবং মার্সেইয়ের হয়ে খেলেছেন। ২০০৭–০৮ মৌসুমে, তিনি প্রায় ২৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, যেখানে তিনি ৯টি বুন্দেসলিগা শিরোপা জয়লাভ করেছেন; বায়ার্ন মিউনিখের হয়ে তিনি সকল প্রতিযোগিতায় ৪২৫ ম্যাচে ১২৪টি গোল করেছেন। সর্বশেষ ২০১৯–২০ মৌসুমে, তিনি বায়ার্ন মিউনিখ হতে ইতালীয় ক্লাব ফিওরেন্তিনায় যোগদান করেছেন। ২০০৪ সালে, রিবেরি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন, যেখানে তিনি ১৩ ম্যাচে ২টি গোল করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, ২০০৬ সালে, ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি সর্বমোট ৮১ ম্যাচে ১৬টি গোল করেছেন। তিনি ফ্রান্সের হয়ে ২টি ফিফা বিশ্বকাপ (২০০৬ এবং ২০১০) এবং ২টি উয়েফা ইউরোপীয় চ্যাম্পিয়নশিপে (২০০৮ এবং ২০১২) অংশগ্রহণ করেছেন, যার মধ্যে ২০০৬ সালে রেমোঁ দোমেনেকের অধীনে ফিফা বিশ্বকাপে রানার-আপের পদক জয়লাভ করেছেন। ব্যক্তিগতভাবে, রিবেরি বেশ কিছু পুরস্কার জয়লাভ করেছেন, যার মধ্যে ৩ বার বর্ষসেরা ফরাসি ফুটবলার, ২০১২–১৩ মৌসুমে বুন্দেসলিগার বর্ষসেরা খেলোয়াড় পুরস্কার জয়লাভ এবং ২০১৩ ফিফা বালোঁ দরে তৃতীয় স্থান অধিকার অন্যতম। দলগতভাবে, রিবেরি এপর্যন্ত ২৫টি শিরোপা জয়লাভ করেছেন, যার মধ্যে ১টি গালাতাসারায়ের হয়ে, ১টি মার্সেইয়ের হয়ে এবং ২৩টি বায়ার্ন মিউনিখের হয়ে জয়লাভ করেছেন। "FIFA Club World Cup Morocco 2013: List of Players: FC Bayern München" (পিডিএফ)। FIFA। ১৫ ডিসেম্বর ২০১৩। পৃষ্ঠা 5। ৩০ মার্চ ২০১৯ তারিখে মূল (পিডিএফ) থেকে আর্কাইভ করা।  "Franck Ribéry"। fcbayern.de। ২৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।  "Franck Ribéry ESPN Profile"। ESPN। ৩১ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১১।  "A Ferrari in the Bayern shirt"। Bundesliga.de। ২৭ নভেম্বর ২০০৭। ২৫ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১০।  "Bayern Munich's Arjen Robben and Franck Ribery: An exclusive double interview with 'Robbery'"। Bundesliga.com। সংগ্রহের তারিখ ১৬ জুলাই ২০১৯।  Thorogood, James (৫ মে ২০১৯)। "Opinion: The magic of 'Robbery' will be impossible to recreate"। Deutsche Welle। সংগ্রহের তারিখ ১৬ জুলাই ২০১৯।  "Franck Ribéry wins UEFA Best Player in Europe Award 2012/13"। UEFA। ২৯ আগস্ট ২০১৩। সংগ্রহের তারিখ ৩০ আগস্ট ২০১৩।  এলএফপিতে ফ্রাঙ্ক রিবেরি (ইংরেজি) (এছাড়াও ফরাসি ভাষায় উপলব্ধ) ফ্রাঙ্ক রিবেরি – ফিফা প্রতিযোগিতার রেকর্ড (ইংরেজি) ফ্রাঙ্ক রিবেরি – উয়েফা প্রতিযোগিতার রেকর্ড (আর্কাইভ) (ইংরেজি)  ন্যাশনাল-ফুটবল-টিমস.কমে ফ্রাঙ্ক রিবেরি (ইংরেজি) ফুসবালডাটেন.ডিইতে ফ্রাঙ্ক রিবেরি (জার্মান) লেকিপ ফুটবলে ফ্রাঙ্ক রিবেরি (ফরাসি)